Hovedgata i Barnaul sett fra den nye brua over Ob
**Barnaul** (russisk: Барнау́л) er en by og administrativt senter i Altaj kraj i Russland. Den ligger ved elva Ob på Det vestsibirske lavland, rundt 3000 km øst for Moskva. Innbyggertall: 649 600 (2007 est.), 612 401 (folketelling 2010).

Historie
--------

Barnaul er en av de eldste byene i Sibir. Den ble grunnlagt av den velstående Demidov-familien på 1730-tallet, og stedet ble valgt på grunn av nærheten til de mineralrike Altajfjellene og beliggenheten ved en stor elv. I tillegg til kobber, som opprinnelig tiltrakk Demidovene, så ble det snart også funnet betydelige sølvreserver. I 1747 ble Demidov-fabrikkene overtatt av den russiske staten, og det ble snart det største sølv-senteret i Russland.

På 1700- og 1800-tallet ble 90% av alt russisk sølv produsert i Altaj-regionen. I Barnaul lå det største sølv-smelteverket, og byens befolkning økte etterhvert som produksjonen ekspanderte. I 1771 fikk den innvilget byrettigheter, og var en av de største byene i Sibir på den tid.

Innen 1900-tallet hadde Barnaul vokst til et betydelig senter for handel og kultur i regionen, spesielt etter byggingen av Turkestan – Sibir-jernbanen.

Under andre verdenskrig ble mange industrivirksomheter flyttet fra Ukraina og Russlands vestre deler og til Sibir, deriblant Barnaul, for å unnslippe den tyske invasjonen. Som en arv fra denne tiden har Barnaul ennå i dag en av de største ammunisjonsfabrikkene i Russland.

Økonomi
-------

Barnaul er et viktig industrielt senter i Sibir. Det er over 100 industrivirksomheter i byen, med 120 000 ansatte. Blant produktene som produseres er diesel, utstyr og verktøy til metallindustri, dampkjeler, dekk, teknisk karbon, borerigger og -maskiner, møbler, fottøy og slipte diamanter.

Byens viktigste handelsgate er Lenin-avenyen.

Transport
---------

Barnaul er knyttet til det øvrige Russland med flyruter, jernbaner, veier og elvebåter. Byen ligger rundt 200 km sør for Novosibirsk, Sibirs største og Russlands tredje største by. Barnaul er et knutepunkt for jernbanelinjene fra Novosibirsk til Almaty og Bijsk. Det er også hyppige bussforbindelser til de nærliggende byene Bijsk og Gorno-Altajsk. Det tar rundt fire timer med bil å nå Altajfjellene i sør.

Barnaul lufthavn ligger rundt en time fra bysenteret, og har daglige ruter til Moskva og St. Petersburg, og også mange mere lokale ruter. Det er også ruter til Vladivostok ved Stillehavet.

Alle deler av Barnaul er knyttet til byens nettverk av kollektivtransport, som omfatter busser, trolleybusser og drosjer.

Utdanning og kultur
-------------------

Barnaul er kjent som et vitenskapelig senter i Sibir. Byen har fem universiteter, herunder *Ivan Polzunov Altaj statlige tekniske universitet*, *Barnaul statlige pedagogiske universitet*, *Altaj statlige medisinske universitet* og *Altaj statlige universitet*.

Byen har også 35 biblioteker, fem teatre og tre museer. Byens lokalhistoriske museum ble grunnlagt i 1823 og er et av Sibirs eldste museer, med utstillinger av lokale kunstneres arbeider, og unike gjenstander fra Altaj-regionen, blant annet.

Vennskapsbyer
-------------

* USAs flagg Flagstaff, USA
* Spanias flagg Zaragoza, Spania
* Folkerepublikken Kinas flagg Baicheng, Kina
* Folkerepublikken Kinas flagg Xinjiang, Kina (2007)
* Kasakhstans flagg Oskemen, Kasakhstan (2012)

Galleri
-------

* En cafe på Kalinins avenyEn cafe på Kalinins aveny
* Demidovs søyleDemidovs søyle
* Høyhus under byggingHøyhus under bygging
* Barnauls bydumaBarnauls byduma
* Altaj DramateaterAltaj Dramateater
* Nye bygningerNye bygninger
* Et gammelt trehus i BarnaulEt gammelt trehus i Barnaul

Eksterne lenker
---------------

* (ru) Offisielt nettsted Rediger på Wikidata

* (en) Barnaul – kategori av bilder, video eller lyd på Commons Rediger på Wikidata

* (en) Барнаул – galleri av bilder, video eller lyd på Commons Rediger på Wikidata
* GID: Barnaul
* Severdigheter i Barnaul

| * v
* d
* r
Byer i Altaj kraj |
| --- |
| Administrativt senter: Barnaul |
| Flagget til Altaj kraj | Alejsk **·** Belokurikha **·** Bijsk **·** Gornjak **·** Jarovoje **·** Kamen-na-Obi **·** Novoaltajsk **·** Rubtsovsk **·** Slavgorod **·** Zarinsk **·** Zmeinogorsk | Russlands flagg |


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN **·** SUDOC **·** NKC **·** GeoNames **·** MusicBrainz
 |